CELEX: 32014R1292
Language: ro
Date: 2014-07-17 00:00:00
Title: Regulamentul delegat (UE) nr. 1292/2014 al Comisiei din 17 iulie 2014 privind condițiile de clasificare, fără testare, a anumitor pardoseli din lemn neacoperite conforme cu standardul EN 14342, în ceea ce privește comportamentul la foc al acestora  Text cu relevanță pentru SEE

5.12.2014   
            
            
               RO
            
            
               Jurnalul Oficial al Uniunii Europene
            
            
               L 349/27
            
         REGULAMENTUL DELEGAT (UE) NR. 1292/2014 AL COMISIEI
   din 17 iulie 2014
   privind condițiile de clasificare, fără testare, a anumitor pardoseli din lemn neacoperite conforme cu standardul EN 14342, în ceea ce privește comportamentul la foc al acestora
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 305/2011 al Parlamentului European și al Consiliului din 9 martie 2011 de stabilire a unor condiții armonizate pentru comercializarea produselor pentru construcții și de abrogare a Directivei 89/106/CEE a Consiliului (1), în special articolul 27 alineatul (5),
   întrucât:
   
               (1)
            
            
               Prin Decizia 2000/147/CE a Comisiei (2), a fost adoptat un sistem de clasificare a performanței produselor pentru construcții în ceea ce privește comportamentul la foc al acestora. Pardoselile din lemn se numără printre produsele pentru construcții cărora li se aplică respectiva decizie.
            
         
               (2)
            
            
               Testele au demonstrat că pardoselile din lemn reglementate de standardul armonizat EN 14342 au performanțe stabile și previzibile în ceea ce privește comportamentul la foc, atunci când îndeplinesc anumite condiții privind densitatea lemnului, grosimea pardoselii și utilizarea finală a produsului.
            
         
               (3)
            
            
               Prin urmare, dacă respectivele condiții sunt îndeplinite, pardoselile din lemn reglementate de standardul armonizat EN 14342 ar trebui considerate ca satisfăcând clasele de performanță privind comportamentul la foc stabilite în Decizia 2000/147/CE fără a mai fi nevoie de teste suplimentare,
            
         ADOPTĂ PREZENTUL REGULAMENT:
   Articolul 1
   Pardoselile din lemn reglementate de standardul armonizat EN 14342 care îndeplinesc condițiile prevăzute în anexă sunt considerate ca satisfăcând clasele de performanță indicate în anexă, fără a mai fi necesare testări.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 17 iulie 2014.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 88, 4.4.2011, p. 5.
   
      (2)  Decizia 2000/147/CE a Comisiei din 8 februarie 2000 de punere în aplicare a Directivei 89/106/CEE a Consiliului referitor la clasificarea comportării la foc a materialelor de construcții (JO L 50, 23.2.2000, p. 14).
   
      ANEXĂ
      
                  Produs (1)
                      (7)
                  
               
               
                  Descrierea produsului (4)
                  
               
               
                  Densitatea medie minimă (5)
                  
                  (kg/m3)
               
               
                  Grosimea totală minimă
                  (mm)
               
               
                  Condiție de utilizare finală
               
               
                  Clasa pentru pardoseli (3)
                  
               
            
                  Pardoseli din lemn
               
               
                  Pardoseli din lemn masiv de pin sau molid
               
               
                  Pin: 480
                  Molid: 400
               
               
                  14
               
               
                  Fără spațiu gol dedesubt
               
               
                  Dfl-s1
               
            
                  Pardoseli din lemn
               
               
                  Pardoseli din lemn masiv de fag, stejar, pin sau molid
               
               
                  Fag: 700
                  Stejar: 700
                  Pin: 430
                  Molid: 400
               
               
                  20
               
               
                  Cu sau fără spațiu gol dedesubt
               
               
                  Dfl-s1
               
            
                  Parchet din lemn
               
               
                  Parchet din lemn masiv (un strat) de nuc
               
               
                  650
               
               
                  8
               
               
                  Lipit de substrat (6)
                  
               
               
                  Dfl-s1
               
            
                  Parchet din lemn
               
               
                  Parchet masiv (un strat) de stejar, arțar sau frasin
               
               
                  Frasin: 650
                  Arțar: 650
                  Stejar: 720
               
               
                  8
               
               
                  Lipit de substrat (6)
                  
               
               
                  Dfl-s1
               
            
                  Parchet din lemn
               
               
                  Parchet multistratificat cu strat superior din stejar, de cel puțin 3,5 mm
               
               
                  550
               
               
                  15 (2)
                  
               
               
                  Fără spațiu gol dedesubt
               
               
                  Dfl-s1
               
            
                  Pardoseli și parchet din lemn
               
               
                  Pardoseli și parchet din lemn masiv nespecificate mai sus
               
               
                  400
               
               
                  6
               
               
                  Toate
               
               
                  Efl
                  
               
            
         (1)  Montate în conformitate cu EN ISO 9239-1, pe un substrat care corespunde cel puțin clasei D-s2, d0 cu o densitate minimă de 400 kg/m3 sau cu un spațiu gol (înălțime minimă de 30 mm) dedesubt.
      
         (2)  Poate fi inclus un strat intermediar care să corespundă cel puțin clasei Efl, cu o grosime maximă de 3 mm și o densitate minimă de 280 kg/m3.
      
         (3)  Clasă prevăzută în tabelul 2 din anexa la Decizia 2000/147/CE.
      
         (4)  Fără acoperiri ale suprafeței.
      
         (5)  Condiționat în conformitate cu EN 13238 (50 % RH, 23 °C).
      
         (6)  Substrat care corespunde cel puțin clasei D-s2, d0.
      
         (7)  Se aplică, de asemenea, treptelor de scări.